In Pienk is nie vir sissies nie is Nicci Rust, soos haar pa en broer, ’n groot fietsry-aanhanger en deel van ’n fietsryklub.
Nicci se lewe verander drasties toe sy een dag van die ander fietsryers wegry en deur twee rowers, wat haar vir ’n seun aansien, voorgekeer en ernstig aangerand word. In die hospitaal moet sy hoor dat haar fietsrydae vir eers verby is.
Zoya – in Cupcakes en kupido’s – sukkel ’n bietjie met rekeningkunde, maar met ánder dinge is sy goed, soos met sosiale media en grimering: Haar lewe is onbetwisbaar pienk. Sy word aangewys om die skool se lentebal te reël – met ’n Hollywood-tema – en spring ywerig weg.
Die pasmaker-ding blyk ’n groot sukses te wees, maar dan loop dinge skeef. Soos altyd is dit Zoe wat haar tweelingsuster uit die gemors moet help. Zane, hul broer, bly lastig en hulle pa word ’n groot verleentheid toe hy skielik besluit om “cool” te wees. Maar die eintlike draad van die storie is Zoya se bewondering vir Erwee, wat met sy blou oë self ’n Hollywood-ster kon wees.
Nadat Rian die moordenares Nicolette Lotter op TV gesien het, het ’n vriendskap oor die foon tussen hulle ontwikkel wat eindelik gelei het tot ’n lang rit vir die groot vraag.
Die netjiese blondekopman met die bokbaard kan nie uitgepraat raak oor die vrou wat die afgelope jaar sy voete onder hom uitgeslaan het nie. Sy is in sy woorde talentvol, intelligent en mooi; alles waaroor hy gedroom het.
Rian Nortjé (33), wat aan die Oos-Rand in die sekuriteitsbedryf werk, vertel hy kon net bid die vrou met die “engelstem” voel dieselfde oor hom.
Hy was ’n bol senuwees toe hy die Saterdagoggend klokslag om agtuur by die hek van die vroueafdeling van die Westville-gevangenis in Durban instap.
“Wat is fout?” het ’n middeljarige man hom bekommerd gepols. Hy was hier om vir sy dogter, een van die gevangenes, te kom kuier. Rian het sy kop geskud.
“Absoluut niks,” het hy geantwoord en gou seker gemaak die blink diamantring is nog veilig in sy sak. “Ek is hier om ’n spesiale vrou in my lewe die groot vraag te vra.” Toe sê die man: “O, dis wat fout is.”
Rian vertel hy het Nicolette “onvoorwaardelik” lief. Hul paaie het gekruis nadat hy ’n episode van Huisgenoot: Ware Lewensdramas op die DStv-kanaal VIA gekyk het.
Toe Huisgenoot Rian bel om oor sy verlowing die Saterdag te praat, was hy eers huiwerig, maar hy stem toe in om ons by sy huis te ontmoet.
Dit is reeds skemer toe ons hom ná werk, vier dae ná sy verlowing aan Nicolette, vir ’n eksklusiewe onderhoud ontmoet. Hy wil vertel hy is onvoorwaardelik lief vir Nicolette, ongeag wat gebeur het of wat sy in haar verlede gedoen het. Hy het haar aanvaar nes sy is, vertel hy.
“Sy is fantasties; kosbaar,” sê hy asof hy nie genoeg woorde kan vind om sy gevoelens uit te druk nie.
Hy was voorheen getroud en het ’n goeie verhouding met sy ouers, maar verkies om besonderhede oor hulle privaat te hou.
“Ek hoef nie oor die feite van die saak uit te vra nie; ek sal haar nooit veroordeel nie. Ek stel haar behoeftes bo my eie. Ek is lief vir haar vir die mens wie sy is.”
Hy dink as sy ooit die begeerte het om enigiets met hom te deel, sal sy dit doen wanneer sy gereed is.
Dan sê hy ernstig: “Ek voel hulle het hul straf gehad. ’n Mens moet mos ’n tweede kans in die lewe kan kry. Ek wil dit vir haar gee. Ek het haar uit my hart uit lief. Ek sal enigiets vir haar doen.”
Rian was so ontroer toe hy die Lotters se verhaal in Oktober verlede jaar op TV sien dat hy daarna met moeite met die afgetrede maatskaplike werker Mollie Kemp van Westville kontak gemaak het. Sy het in die program verskyn.
“Ek glo dit wat gebeur het, was glad nie hul bedoeling nie. Ek kon dit sien. Ek sê nie ek is alwetend nie, maar uit my siening het ek geweet. Hulle het so ’n groot straf gekry vir iemand anders se slegheid.”
Mollie vertel Rian het haar sowat ’n week ná die eerste uitsending van die program op 12 Oktober 2017 gekontak.